En 19-årig mand har meldt sig selv i sagen om drabene på tre personer natten til onsdag. Han er nu sigtet for at have knivdrabt sin 64-årig far, 54-årige mor og sin 22-årige bror. Lillebroren bliver fremstillet i grundlovsforhør ved retten i Aalborg i dag klokken 12.00. Anklageren har anmodet retten om en varetægtsfængsling. Retten er desuden blevet anmodet om en mentalundersøgelse af den sigtede. Den 19-årige har overfor dommeren bekræftet, at han er henholdsvis søn og lillebror til de dræbte. Til grundlovsforhøret virker han fattet, og han viste ingen følelser, da dommeren sagde, at han er der, fordi han er sigtet for at have dræbt sin far, mor og storebror. Nordjyllands Politi modtog klokken 02.50 natten til onsdag et alarmopkald via 112, om at der på en ejendom i Gandrup var tre døde personer. En politipatrulje, der kørte til stedet kunne bekræfte anmeldelsen. Den sigtede blev anholdt klokken 04.19 natten til onsdag uden dramatik.

Opsummering:
En 19-årig mand er blevet sigtet for drabet på sine forældre og storebror.